เมืองไทยประกันชีวิตพาเหรด4โปรดักส์เป็นทางเลือกรับสงกรานต์-วันครอบครัว
นายสาระ ล่ำซำ กรรมการผู้จัดการและประธานเจ้าหน้าที่บริหาร บริษัท เมืองไทยประกันชีวิต จำกัด (มหาชน) เปิดเผยว่า ในโอกาสเทศกาลสงกรานต์ ซึ่งรวมถึงวันสำคัญที่จะเกิดขึ้นในช่วงเวลาใกล้เคียงกันคือวันผู้สูงอายุ และวันครอบครัว บริษัทฯ ได้แนะนำผลิตภัณฑ์ประกันชีวิตถึง 4 รูปแบบ เพื่อเป็นทางเลือกการสร้างหลักประกันชีวิตความคุ้มครองอุบัติเหตุ ตลอดจนการออมเงินระยะยาวให้แก่ผู้บริโภค เพื่อเพิ่มความอุ่นใจให้มากยิ่งขึ้น และสามารถตอบโจทย์ความต้องการด้านประกันชีวิตได้ครอบคลุมทุกไลฟ์สไตล์
9 เม.ย. 2558

นายสาระ ล่ำซำ กรรมการผู้จัดการและประธานเจ้าหน้าที่บริหาร บริษัท เมืองไทยประกันชีวิต จำกัด (มหาชน) เปิดเผยว่า ในโอกาสเทศกาลสงกรานต์ ซึ่งรวมถึงวันสำคัญที่จะเกิดขึ้นในช่วงเวลาใกล้เคียงกันคือวันผู้สูงอายุ และวันครอบครัว บริษัทฯ ได้แนะนำผลิตภัณฑ์ประกันชีวิตถึง 4 รูปแบบ เพื่อเป็นทางเลือกการสร้างหลักประกันชีวิตความคุ้มครองอุบัติเหตุ ตลอดจนการออมเงินระยะยาวให้แก่ผู้บริโภค เพื่อเพิ่มความอุ่นใจให้มากยิ่งขึ้น และสามารถตอบโจทย์ความต้องการด้านประกันชีวิตได้ครอบคลุมทุกไลฟ์สไตล์
เริ่มต้นด้วย “โครงการเมืองไทย รับทรัพย์ตลอดชีพ 90/7” ชื่นมื่นกันยกบ้าน กับแบบประกันชีวิตที่เน้นออมเงินระยะยาวสำหรับครอบครัวที่คุณรักโดยให้ความคุ้มครองชีวิตยาวจนถึงอายุ 90 ปี รับเงินจ่ายคืน 2% ทุก 2 ปี ตั้งแต่สิ้นปีกรมธรรม์ที่ 2, 4, 6, 8, 10, 12 และ 14 จากนั้นรับเงินจ่ายคืน 2% ทุกปี ตั้งแต่สิ้นปีกรมธรรม์ที่ 16 จนถึงอายุ 89 ปี กรณีมีชีวิตอยู่จนอายุ 90 ปี รับเงินครบสัญญาอีก 100% ทั้งยังมีจุดเด่นที่เบี้ยประกันคงที่ตลอดสัญญาอีกด้วย ทำได้ตั้งแต่อายุ 1 เดือน – 70 ปี
ต่อด้วย “โครงการเมืองไทย สุขใจ วัยเก๋า” ประกันชีวิตและอุบัติเหตุสำหรับผู้สูงวัย นอกจากความคุ้มครองการเสียชีวิตแล้ว ยังมีจุดเด่นที่ดูแลค่ารักษาพยาบาลจากอุบัติเหตุแต่ละครั้ง สูงสุดถึง 25,000 บาท* ทั้งยังรับค่าชดเชยรายวันเมื่อรักษาตัวในโรงพยาบาลจากอุบัติเหตุ สูงสุดถึงวันละ 2,500 บาท* นาน 365 วัน และกรณีรักษาตัวในห้องไอซียู จะได้รับค่าชดเชยรายวันเพิ่มเป็น 2 เท่า นานสูงสุดถึง 7 วัน สามารถซื้อได้ตั้งแต่อายุ 50-75 ปี สมัครง่ายโดยไม่ต้องตรวจและไม่ต้องตอบคำถามสุขภาพ นับเป็นของขวัญมากคุณค่าที่สร้างความสราญใจแก่พ่อแม่ได้เป็นอย่างดี(* สำหรับแผนความคุ้มครอง 5)
เก็บออมอย่างเปี่ยมสุข กับ “เมืองไทย ซุปเปอร์ กู๊ด 12/5” ประกันชีวิตสะสมทรัพย์ที่คุ้มครอง 12 ปี แต่จ่ายเบี้ยประกันระยะสั้นเพียง 5 ปี ตอบโจทย์การเก็บออมเงินตามความฝันที่ตั้งใจไว้ โดยจะได้รับเงินจ่ายคืนทุกปี สูงสุดถึงปีละ 10%เมื่อครบสัญญารับ 120%รวมรับผลประโยชน์ตลอดสัญญา สูงสุดถึง 155% สามารถทำได้ตั้งแต่อายุ 1 เดือน – 70 ปี
ปิดท้ายด้วยประกันอุบัติเหตุส่วนบุคคล “Easy PA” เที่ยวสนุกไร้กังวลด้วยความคุ้มครองกรณีเสียชีวิตหรือทุพพลภาพจากอุบัติเหตุถึง 300,000 บาท**ทั้งยังให้ความคุ้มครองค่ารักษาพยาบาลจากอุบัติเหตุสูงสุดถึง 30,000 บาท** สะดวกยิ่งขึ้นโดยไม่ต้องสำรองจ่ายค่ารักษาพยาบาล เพียงยื่นบัตร Easy PA Creditคู่กับบัตรประชาชน เมื่อใช้บริการในโรงพยาบาลคู่สัญญา ซื้อได้ง่ายตั้งแต่อายุ 1 เดือน – 75 ปี (** สำหรับแผนความคุ้มครอง 300,000 บาท)
นายสาระกล่าวอีกว่า เทศกาลสงกรานต์จะเป็นช่วงที่ประชาชนจำนวนมากเดินทางท่องเที่ยวและกลับภูมิลำเนา บริษัทฯ จึงนำเสนอผลิตภัณฑ์ให้ครอบคลุมทุกโจทย์ความต้องการ ทั้งความคุ้มครองชีวิตและเก็บออมระยะยาว การซื้อเพื่อเป็นของขวัญให้แก่คุณพ่อคุณแม่ในโอกาสวันครอบครัว หรือบางคนอาจเลือกใช้โอกาสปีใหม่ไทยเป็นจุดเริ่มต้นของการออมเงินให้ได้ตามความฝันที่ตั้งใจเอาไว้ รวมถึงการบรรเทาความสูญเสียจากอุบัติเหตุต่างๆ
หมายเหตุ-เป็น % ของจำนวนเงินเอาประกัน ณ วันเริ่มสัญญา